પણ ગમે તે થયું, મહિના પછી સ્ટેટની રેઇડ પડી વિઠ્ઠલનાં ઘરે અને વિઠ્ઠલ અને જીવણો તો ડિલિવરી દેવા ગ્યાતા. એની પત્ની ઘરે હતી. પોલીસ બધો માલ લઇ ગઈ ને રાતનો ટાઈમ હતો ને સાથે મહિલા પોલીસ નહોતી એટલે પોલીસે એની પત્નીને કાંઈ ના કીધું. જેવી પોલીસ ગઈ કે વિઠ્ઠલની પત્ની પણ ઘરેણાં રોકડ લઈને ભાગી ગઈ. રાતે ચાર વાગ્યે વિઠ્ઠલ આવ્યો. બધી વાત જાણીને સવારમાં પાછી પોલીસ આવી. છેવટે કઇંક મોટો તોડ થયો. વિઠ્ઠલ જામીન પર છૂટીને ઘરે આવ્યો. રાતે બાર વાગ્યે જનકરાયને લાગ્યું કે કોઈ ડેલો ખખડાવે છે. ઉઘાડીને જોયું તો વિઠ્ઠલ.